[{"text_idx": "#000000", "text": "Mae sylfaen gwareiddiad yn ddibynnol ar hinsawdd sefydlog ac amrywiaeth gyfoethog o fywyd."}, {"text_idx": "#000001", "text": "Mae\u2019r Panel Rhynglywodraethol ar Newid yn yr Hinsawdd wedi datgan yn glir ein bod yn prysur symud oddi wrth hinsawdd sy\u2019n ddiogel i\u2019r ddynolryw ar y Ddaear, ac mai dyma\u2019r degawd olaf y bydd modd inni weithredu i gadw ein planed yn drigiadwy."}, {"text_idx": "#000002", "text": "Eisoes yn y Parc Cenedlaethol, rydym yn profi effeithiau hinsawdd ansefydlog \u2013 o wres eithafol, sychder a phrinder dw\u0302r, i lawiad eithafol a llifogydd. Mae hyn yn effeithio ar lesiant a bywoliaeth pobl \u2013 o ffermio i wasanaethau cyhoeddus a busnesau \u2013 ac mae hefyd yn effeithio ar natur. Hyd yn oed os cymerwn y camau mwyaf posibl i leihau allyriadau nawr, mae\u2019n anochel y bydd newid hinsawdd yn gwaethygu. Mae angen inni gymryd camau i addasu ar gyfer effeithiau na ellir mo\u2019u hosgoi."}, {"text_idx": "#000003", "text": "Er bod hwn yn argyfwng byd-eang, rydym yn gwybod y bydd yr hyn a wnawn yma yn gwneud gwahaniaeth. Mae gweithgareddau o fewn y Parc Cenedlaethol yn cyfrannu\u2019n anghymesur at helyntion yr hinsawdd. Mae\u2019r DU ymhlith yr 20 uchaf yn y byd o ran allyrru carbon fesul person, ac mae o\u0302l troed carbon trigolion Bannau Brycheiniog 20% yn uwch na thrigolion cyfartalog y DU."}, {"text_idx": "#000004", "text": "Mae llawer o newidiadau y gallwn eu gwneud gyda\u2019n gilydd i leihau ein heffaith ar yr hinsawdd ac wrth wneud hynny, gallwn gynnal ansawdd bywyd uchel ac adfer yr amgylchedd naturiol yr ydym i gyd yn dibynnu arno. Rhaid gweithredu er ein mwyn ni yn awr ac ar gyfer cenedlaethau\u2019r dyfodol."}, {"text_idx": "#000005", "text": "Mae rhai effeithiau newid hinsawdd yn anochel ac mae angen inni gynllunio i gefnogi pobl a byd natur wrth iddynt geisio addasu."}, {"text_idx": "#000006", "text": "Mae gan y Parc Cenedlaethol botensial a chyfrifoldeb enfawr i fod yn ddalfa garbon ac mae angen i ni helpu byd natur i adfer er mwyn cyflawni\u2019r ro\u0302l hanfodol hon. Rhaid i hyn ddigwydd mewn ffordd sy\u2019n cadw\u2019r tir amaethyddol mwyaf cynhyrchiol ar gyfer tyfu bwyd ac sy\u2019n deg i ffermwyr, a rhaid iddo ddigwydd mewn ffordd sy\u2019n gwella ein diwylliant cyfoethog a\u2019n heconomi leol ac yn gwarchod yr amgylchedd hanesyddol."}, {"text_idx": "#000009", "text": "Ein man cychwyn fu comisiynu dadansoddiad arbenigol o o\u0302l troed carbon y Parc Cenedlaethol \u2013 yr allyriadau rydym i gyd yn eu cynhyrchu trwy losgi tanwyddau ffosil a\u2019u defnyddio drwy\u2019r cynnyrch a brynwn yma. At hynny, fe gawsom gyngor arbenigol ar y gostyngiadau y dylid eu gwireddu gan bawb sy\u2019n byw, yn gweithio ac yn ymweld a\u0302\u2019r Parc Cenedlaethol, yn unol a\u0302 Chytundeb Hinsawdd Paris."}, {"text_idx": "#000010", "text": "Byddwn yn gweithio mewn partneriaeth a\u0302 chynghorau a chyrff cyhoeddus eraill, busnesau, ffermwyr, sefydliadau gwirfoddol, grwpiau dinasyddion, cymunedau ac unigolion i lunio a gwireddu\u2019r camau gweithredu sydd eu hangen."}]